Juris Kaksītis

Juris Kaksītis (dzimis 1943. gada 27. aprīlī Stāmerienas pagastā) ir latviešu jurists un politiķis. Bijis 6. Saeimas deputāts no Demokrātiskās partijas "Saimnieks" un Ministru prezidenta biedrs 1997. un 1998. gadā.

 Dzīvesgājums 
Dzimis 1943. gada 27. aprīlī Stāmerienas pagastā. Studēja tieslietas Latvijas Valsts Universitātes Juridiskajā fakultātē. No 1969. gada strādāja Latvijas PSR prokuratūrā, no 1977. gada rajona tiesā, no 1985. līdz 1993. gadam Augstākajā tiesā. 1986. gada 25. septembrī Juris Kaksītis bija Latvijas PSR Augstākās Tiesas Krimināllietu tiesas kolēģijas priekšsēdētājs, kurš Atmodas kustības sākumā piesprieda disidentam Rolandam Silaraupam brīvības atņemšanu uz pieciem gadiem un ar nometinājumu uz diviem gadiem.Nepārsūdzētais Kaksīša spriedums diena.lv 1997. gada 27. februārī

1989. gadā izstājies no PSKP.

Pēc Latvijas neatkarības atjaunošanas J. Kaksītis darbojās politikā un valsts pārvaldē. No 1993. gada viņš bija Latvijas tieslietu ministra Viktora Skudras vietnieks, bet pēc viņa demisijas — ministra vietas izpildītājs. Pēc tam — Tieslietu ministrijas valsts sekretāra vietnieks.

Kopš 1995. gada J. Kaksītis bija zvērināts advokāts.

1995. gadā Saeimas vēlēšanās viņu ievēlēja par 6. Saeimas deputātu no Demokrātiskās partijas "Saimnieks" saraksta, viņš bija Saeimas Juridiskās komisijas priekšsēdētājs. 1996. gadā kļuva par "Saeimnieka" Saeimas frakcijas priekšsēdētāju.

Pēc Daiņa Turlā demisijas 1997. gadā J. Kaksītis kļuva par iekšlietu ministra vietas izpildītāju Andra Šķēles valdībā un no 1997. gada 13. februāra līdz 7. augustam ieņēma Ministru prezidenta Andra Šķēles biedrs.Latvijas Republikas Ministru kabinets, kam Latvijas Republikas 6.Saeima 1997.gada 13.februārī izteikusi uzticību "Latvijas Vēstnesis", laidiens: 18.02.1997., Nr. 49/50 Ministru prezidenta biedra amatu saglabāja arī A. Šķēles otrajā valdībā un tai sekojošajā Guntara Krasta valdībā.

1998. gadā atkāpies no Ministru prezidenta biedra amata un nesekmīgi kandidēja 7. Saeimas vēlēšanās.

 Atsauces 

Kategorija:1943. gadā dzimušie
Kategorija:Latvijas juristi
Kategorija:6. Saeimas deputāti
Kategorija:Gulbenes novadā dzimušie